
Narva - Euroopa kultuuripealinna 2024 toimkonna moodustamine
	
1. Asjaolud ja menetluse käik
Narva linn otsustab kandideerida Euroopa kultuuripealinna tiitlile aastaks 2024. Tiitlile kandideerimiseks tuleb 2018. aastal korraldada vajalikud eeltegevused: eeltaotluse koostamine ja pakkumuse, ehk Bid booki väljatöötamine.

Eeltegevuste käigus tuleb lahendada muu hulgas järgmised ülesanded:
· üldkontseptsiooni ja põhisõnumite väljatöötamine;
· programmi strateegia väljatöötamine;
· teiste omavalitsustega kokkulepete ettevalmistamine;
· Narva linna kultuuristrateegia koostamine;
· kohalikul ja rahvusvahelisel tasemel turundus- ja kommunikatsiooniplaani väljatöötamine;
· investeeringute plaani koostamine;
· eelarvete koostamine;
· toetusavalduste ettevalmistamine (riigilt, omavalitsusliidult ja teistelt toetajatelt);
· koostöö tegemine teiste Euroopa kultuuripealinnadega;
· kaasamistegevuste kavandamine;
· mõjude hindamise kirjeldamine;
· riskianalüüsi koostamine.

Eeltegevuste korraldamiseks ja koordineerimiseks moodustatakse Narva - Euroopa kultuuripealinna 2024 toimkond.

2. Õiguslikud alused
Vastavalt Narva Linnavolikogu 29.06.2000. a määrusega nr 36 kinnitatud Narva linna põhimääruse punktile 5.7.1 on linnavalitsusel õigus moodustada oma korraldusega ajutisi komisjone.

3. Otsus
Moodustada Narva - Euroopa kultuuripealinna 2024 toimkond koosseisus:
Tarmo Tammiste		Narva linnapea, toimkonna esimees
Viktoria Lutus		Narva Linnavalitsuse Kultuuriosakonna juhataja
Dmitri Vergun		Narva Linnavalitsuse Kultuuriosakonna juhataja asetäitja
Ivan Sergejev		Arhitektuuri- ja Linnaplaneerimise Ameti peaarhitekt
Juliana Janno		Narva Linnavalitsuse Kultuuriosakonna peaspetsialist
Aleksandr Jefimov	Narva Linnavolikogu esimees
Larissa Olenina		Narva Linnavolikogu aseesimees
Galina Vologdina		Narva Linnavolikogu kultuuri- ja spordikomisjoni esimees
Vladimir Butuzov		Narva Linnavolikogu kultuuri- ja spordikomisjoni aseesimees
Helen Sildna		Musiccase OÜ juhatuse liige
Maris Hellrand		ajakirjanik, produtsent
[bookmark: _GoBack]Ragnar Siil		Creativity Lab OÜ asutaja ja juhtivpartner


4. Rakendussätted
1. Korraldus jõustub seadusega  sätestatud korras.
1. Korraldust võib vaidlustada Tartu Halduskohtu Jõhvi kohtumajas 30 päeva jooksul korralduse teatavakstegemise päevast arvates.

